ໃນຕອນເຊົ້້າວັນທີ 29 ກັນຍາ 2022 ຄະນະໂຄສະນາອົບຮົມແຂວງໄດ້ລົງຕິດຕາມຊຸກຍູ້ວຽກງານໂຄສະນາອົບຮົມ ຢູ່ທີ ຫ້ອງປະຊຸມຫ້ອງວ່າການ ເມືອງຊຳເໜືອ ພາຍໃຕ້ການເປັນປະທານຂອງ ທ່ານ ຄຳຜິວ ສີລະທົນ ຮອງເລຂາພັກເມືອງ, ຜູ້ປະຈຳການ, ຜູ້ຊີ້ນຳວຽກງານແນວຄິດ - ທິດສະດີ ຂັ້ນເມືອງ, ເຊີ່ງເປັນໃຫ້ກຽດເຂົ້າຮ່ວມໂດຍ ທ່ານ ຕົງລີ ເຕັ່ງ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງ ແລະ ທ່ານ ຕຸ້ຍ ຄຳບູລະວົງ ຄະນະປະຈຳພັກເມືອງ, ຫົວໜ້າຄະນະໂຄສະນາອົບຮົມເມືອງຊຳເໜືອ ມີພະນັກງານຄະນະໂຄສະນາອົບຮົມແຂວງ ແລະ ຄະນະໂຄສະນາອົບຮົມ ເມືອງ ເຂົ້າຮ່ວມທັງໝົດ 17 ສະຫາຍ, ຍິງ 9 ສະຫາຍ.
ການລົງເຄືອນໄຫວວຽກງານໃນຄັ້ງນີ້ໄດ້ຮັບຟັງ ບົດສະຫຼຸບການຈັດຕັ້ງເຄື່ອນໄຫວປະຕິບັດວຽກງານໂຄສະນາອົບຮົມ ປະຈຳປີ 2022 ແລະ ວາງທິດທາງແຜນການ ປະຈຳປີ 2023, ຮັບຟັງການລາຍງານສະພາບການຈັດຕັ້ງຜັນຂະຫຍາຍມະຕິ XI ຂອງພັກ, ມະຕິ X ຂອງອົງຄະນະພັກແຂວງ ໂດຍສະເພາະແມ່ນມະຕິ 4 ສະໄໝທີ XI ຂອງສູນກາງພັກ, ມະຕິ 8 ສະໄໝທີ X ຂອງອົງຄະນະພັກແຂວງ; ມະຕິຂອງກົມການເມືອງສູນກາງພັກສະບັບເລກທີ 25/ກມສພ ວ່າດ້ວຍການເພີ່ມທະວີການນຳພາຂອງພັກຕໍ່ວຽກງານວັດທະນະທຳໃນໄລຍະໃໝ່, ມະຕິເລກທີ 206/ກມສພ ວ່າດ້ວຍການຍົກສູງຄຸນນະພາບວຽກງານການເມືອງ - ແນວຄິດໃນໄລຍະໃໝ່ ແລະ ການຈັດຕັ້ງປະຕິບັດ 2 ວາລະແຫ່ງຊາດ ຈາກຄະນະໂຄສະນາອົບຮົມເມືອງ ເຊິ່ງໄດ້ຍົກໃຫ້ເຫັນບັນຫາທີ່ຈັດຕັ້ງປະຕິບັດໄດ້ ແລະ ບາງບັນຫາທີ່ຍັງຄົງຄ້າງທີ່ຈະຕ້ອງສືບຕໍ່ຈັດຕັ້ງປະຕິບັດ. ຈາກນັ້ນກໍ່ໄດ້ມີການປະກອບຄໍາຄິດຄໍາເຫັນແລກປ່ຽນບົດຮຽນທາງດ້ານວິຊາການລະຫວ່າງ ຄະນະໂຄສະນາອົບຮົມແຂວງ ແລະ ເມຶອງໂດຍສະເພາະແມ່ນຍົກໃຫ້ເຫັນແບບແຜນວິທີເຮັດວຽກໃນໄລຍະຜ່ານມາຂອງແຕ່ລະຂະແໜງ, ແຕ່ລະໜ່ວຍງານໂດຍເນັ້ນໃສ່ 4 ວຽກງານຕົ້ນຕໍຄື: ວຽກງານບໍລິຫານຫ້ອງການ, ວຽກງານໂຄສະນາ (ປາຖະກະຖາ, ຜ່ານສື່, ເຄື່ອນທີ່) ວຽກງານອົບຮົມ ແລະ ວຽກງານສັງລວມ - ຫາງສຽງສັງຄົມ.
ໃນຕອນທ້າຍ ທ່ານ ຕົງລີ ເຕັ່ງ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງກໍ່ໄດ້ເປັນ ກຽດຂຶ້ນມີຄໍາເຫັນຊີ້ນໍາເຊິ່ງທ່ານໄດ້ຍົກໃຫ້ເຫັນຄວາມໝາຍ, ຄວາມສໍາຄັນຂອງຂອງວຽກງານໂຄສະນາອົບຮົມກໍ່ຄືວຽກງານການເມືອງ - ແນວຄິດໂດຍສະເພາະແມ່ນການຍົກສູງຄຸນນະພາບ ວຽກງານໂຄສະນາອົບຮົມອົບຮົມ, ຄວາມຮັບຜິດຊອບຂອງພະນັກງານຜູ້ທີ່ເຮັດວຽກງານໂຄສະນາອົບຮົມຂັ້ນຕ່າງໆເພື່ອເຮັດສຳເລັດໜ້າທີ່ວຽກງານຕາມພາລະບົດບາດ, ສິດ ແລະ ໜ້າທີ່ ໃນນາມເປັນເສນາທິການທາງດ້ານວຽກງານການເມືອງ - ແນວຄິດ ກໍຄືວຽກງານໂຄສະນາອົບຮົມໃຫ້ອົງຄະນະພັກຂັ້ນຂອງຕົນ ໃຫ້ດີຂຶ້ນເລຶ້ອຍໆ. ຜ່ານການລົງຕິດຕາມ, ຊຸກຍູ້ວຽກງານໂຄສະນາອົບຮົມຄັ້ງນີ້ເປັນການປັບປຸງແບບແຜນວິທີເຮັດວຽກ, ການປະສານງານ, ລະບອບສ່ອງແສງລາຍງານໃຫ້ມີຄວາມເປັນເອກະພາບລະຫ່ວາງໂຄສະນາອົບຮົມຂັ້ນແຂວງ ແລະ ຄະນະໂຄສະນາອົບຮົມຂັ້ນເມືອງໃຫ້ດີຂຶ້ນກວ່າເກົ່າ.
ຕອນເຊົ້າຂອງວັນທີ 22 ກັນຍາ 2022, ຄະນະໂຄສະນາອົບຮົມແຂວງຫົວພັນໄດ້ຈັດກອງປະຊຸມສອງແສງລາຍງານສະພາບແນວຄິດ - ຫາງສຽງສັງຄົມ ປະຈໍາ ເດືອນ 9 ຂຶ້ນ ຢູ່ທີ່ຫ້ອງປະຊຸມຊັ້ນ 4 ຫ້ອງວ່າການປົກຄອງແຂວງຫົວພັນ ຫຼັງເກົ່າ, ພາຍໃຕ້ການເປັນປະທານຂອງ ທ່ານ ເພີດ ມາປັນຍາ ຮອງເລຂາພັກແຂວງ, ຜູ້ປະຈຳການ, ຊີ້ນໍາວຽກງານການເມືອງ - ແນວຄິດ, ວຽກງານພັກພະນັກງານ, ມີທ່ານຫົວໜ້າ, ຮອງຫົວໜ້າຄະນະໂຄສະນາອົບຮົມແຂວງຫົວພັນ, ບັນດາ ທ່ານຄະນະກໍາມະການຄົ້ນຄວ້າ, ວິເຄາະ, ວິໄຈ, ຕິດຕາມ, ເກັບກໍາຫາງສຽງ-ສັງຄົມຂັ້ນແຂວງ ແລະ ຜູ້ຕາງໜ້າເຂົ້າຮ່ວມທັງໝົດ 19 ສະຫາຍ, ຍິງ 7 ສະຫາຍ.
ຄະນະຮັບຜິດຊອບກອງປະຊຸມໄດ້ນຳສະເໜີລາຍງານສະພາບແນວຄິດ ຫາງສຽງ - ສັງຄົມ ໃນໄລຍະ 1 ເດືອນຜ່ານມາ ປະກອບມີ 5 ຄຳສະເໜີ, 4 ຫາງສຽງ ແລະ ພ້ອມກັນຕີລາຄາຢ່າງສູງຕໍ່ກັບບັນຫາສັງຄົມຕັ້ງຂື້ນ ພ້ອມນັ້ນ ປະທານກອງປະຊຸມ ຍັງໄດ້ເຈາະຈີ້ມຕໍ່ກອງປະຊຸມເປັນຕົ້ນ ການຈັດຕັ້ງປະຕິບັດ 2 ວາລະແຫ່ງຊາດ; ການຈັດຕັ້ງປະຕິບັດແນວທາງຂອງພັກ, ການນຳພາ - ຊີ້ນຳ, ການຄຸ້ມຄອງລັດ - ຄຸ້ມຄອງສັງຄົມ ທີ່ສະທ້ອນທາງດ້ານບວກ ແລະ ດ້ານລົບ. ພ້ອມທັງກັນລາຍງານສະພາບແນວຄິດ ຫາງສຽງ - ສັງຄົມ, ການຄົ້ນຄວ້າ, ວິເຄາະ, ວິໄຈ ຊອກຫາສາຍເຫດ ແລະ ວິທີແກ້ໄຂ. ຜູ້ເຂົ້າຮ່ວມກອງປະຊຸມໄດ້ພັດຜ່ຽນກັນຂື້ນລາຍງານຕີລາຄາສະພາບ ແນວຄິດ - ຫາງສຽງສັງຄົມທີ່ເກີດຂື້ນໃນສັງຄົມກໍ່ຄືໃນຂົງເຂດວຽກງານ ຂະແໜງການທີຕົນຮັບຜິດຊອບ. ກອງປະຊຸມໄດ້ຍົກສູງຄວາມຮັບຜິດຊອບໃນ ການຄົ້ນຄວ້າ, ວິເຄາະ, ວິໃຈ ຫາງສຽງທີ່ສັງຄົມຕັ້ງຂື້ນຢ່າງເລີກເຊີ່ງ, ກົງໄປກົງມາ ຖືກກັບໂຈດຂອງຫາງສຽງ ເພື່ອສືບຕໍ່ນຳພາເຮັດວຽກງານການເມືອງ ແນວຄິດ ແລະ ຊີ້ແຈງໃຫ້ສັງຄົມຮັບຊາບຢ່າງກະທັນຫັນ.
ຕອນທ້າຍກອງປະຊຸມຍັງໄດ້ຮັບຟັງການໂອ້ລົມຂອງສະຫາຍ ເພີດ ມາປັນຍາ ຮອງເລຂາພັກແຂວງ, ຜູ້ປະຈຳການ, ຊີ້ນໍາວຽກງານການເມືອງ - ແນວຄິດ, ວຽກງານພັກ - ພະນັກງານ ເຊິ່ງທ່ານໄດ້ ສະແດງຄວາມຍ້ອງຍໍຊົມເຊີຍຕໍ່ບັນດາທ່ານຄະນະກຳມະການຄົ້ນຄວ້າ, ວິເຄາະ, ວິໃຈ ທີ່ໄດ້ເອົາໃຈໃສ່ຕິດຕາມເກັບກຳສະພາບ ຫາງສຽງ - ສັງຄົມ ລາຍງານໃຫ້ຂັ້ນເທີງເປັນປົກກະຕິ ທ່ານຍັງໄດ້ຮຽກຮ້ອງໃຫ້ ຄະນະພັກ, ຄະນະນຳແຕ່ລະຂັ້ນ, ບັນດາຄະນະກຳຄົ້ນຄວ້າ, ວິເຄາະ, ວິໃຈຕິດຕາມເກັບກຳສະພາບແນວຄິດ ຫາງສຽງ - ສັງຄົມ ເປັນເຈົ້າຮັບຜິດຊອບຕໍ່ໜ້າທີ່ ການເມືອງໃຫ້ໜັກ ແໜ້ນຄື: 1) ຄະນະພັກ, ຄະນະນຳແຕ່ລະຂັ້ນຕ້ອງເພີ່ມທະວີໃນການເຮັດວຽກງານ ນຳພາ - ຊີ້ນຳ ເຮັດວຽກງານສືກສາອົບຮົມນຳພາແນວຄິດດ້ວຍການນຳເອົາແນວທາງຂອງ ພັກ - ແຜນນະໂຍບາຍຂອງລັດ ກໍຄືການຈັດຕັ້ງປະຕິບັດ 2 ວາລະແຫ່ງຊາດ ເຜີຍແຜ່ເຊື່ອມຊືມ ໃຫ້ສັງຄົມໄດ້ຮັບຮູ້, ຮັບປະກັນສ້າງ ຄວາມເປັນເອກະພາບທາງດ້ານແນວຄິດ ແລະ ການກະທຳຂອງ ຄະນະພັກແຕ່ລະຂັ້ນ. 2) ຄະນະກຳມະການທຸກສະຫາຍຈົ່ງເຊີດຊູຄວາມຮັບຜິດຊອບເປັນເຈົ້າເຂົ້າຮ່ວມຂະບວນການລວມ, ເປັນເຈົ້າຕີດຕາມ, ກວດກາ ລາຍງານ, ວິເຄາະ, ວິໃຈ ຫາງສຽງສັງຄົມທີ່ສັງຄົມຕັ້ງຂື້ນມາ ໃຫ້ຖືກຕ້ອງຊັດເຈນ. 3) ຄະນະໂຄສະນາອົບຮົມແຂວງ ໃນນາມເປັນໃຈກາງໃນການປະສານງານໃນການຕິດຕາມເກັບກຳສະພາບແນວຄິດ ຫາງສຽງ - ສັງຄົມ ຕ້ອງສືບຕໍ່ນຳເອົາ ເອກະສານມູນເຊື້ອ ແລະ ການສືບຕໍ່ປົກປັກຮັກສາເທດສະບານເມືອງຊຳເໜືອ ໂດຍສົມທົບກັບເມືອງຊຳເໜືອ ລົງໂຄສະນາເຜີຍແຜ່ໃຫ້ສັງຄົມພາຍໃນເທດສະບານຮັບຮູ້ເຂົ້າໃຈຢ່າງເລີກເຊີ່ງ ແລະ ທົ່ວເຖີງ.
ໃນຕອນເຊົ້າວັນທີ 20 ກັນຍາ 2022, ຮາກຖານກໍາມະບານ ຄະນະໂຄສະນາອົບຮົມແຂວງຫົວພັນ ໄດ້ສໍາເລັດ ກອງປະຊຸມປະເມີນຜົນ ເນື້ອໃນຂໍ້ແຂ່ງຂັນ 5 ເປັນເຈົ້າ ປະຈໍາປີ 2022. ຢູ່ທີ່ຫ້ອງປະຊຸມຊັ້ນ IV ຕືກຫ້ອງວ່າການປົກຄອງແຂວງຫົວພັນ ຫຼັງເກົ່າ, ພາຍໃຕ້ການເປັນປະທານຂອງສະຫາຍ ສຸກເສິມ ຢາງຈາງ ຮອງຫົວໜ້າໂຄສະນາອົບຮົມແຂວງ, ຄະນະກຳມະບານຮາກຖານ ຄະນະໂຄສະນາອົບຮົມແຂວງ, ໃຫ້ກຽດເຂົ້າຮ່ວມໂດຍ ສະຫາຍ ຕົ່ງ ລີເຕັ່ງ ກຳມະການພັກແຂວງ, ເລຂາໜ່ວຍພັກ, ຫົວໜ້າຄະນະໂຄສະນາອົບຮົມແຂວງ ພ້ອມດ້ວຍ ສະມາຊິກກໍາມະບານພາຍໃນ ໜ່ວຍເຂົ້າຮ່ວມທັງໝົດ 16 ສະຫາຍ, ຍິງ 7 ສະຫາຍ.
ກອງປະຊຸມໄດ້ຮັບຟັງບົດສະຫຼຸບການຈັດຕັ້ງປະຕິບັດເນື້ອໃນຂໍ້ແຂ່ງ 5 ເປັນເຈົ້າ ຂອງກໍາມະບານໃນໄລຍະ 1 ປີ ເຊີ່ງໄດ້ຍົກໃຫ້ເຫັນດ້ານດີ ຜົນງານທີ່ໄດ້ຈັດຕັ້ງປະຕິບັດໃນໄລຍະຜ່ານມາ ແລະ ດ້ານອ່ອນຄົງຄ້າງທີ່ຈະຕ້ອງປັບປຸງແກ້ໄຂໃນຕໍ່ໜ້າ ກອງປະຊຸມຍັງໄດ້ ພ້ອມກັນປະກອບຄໍາ ຄິດຄໍາເຫັນໃສ່ ບົດສະຫຼຸບໃຫ້ຈະແຈ້ງສົມບູນຂື້ນຕື່ມ ແລະ ໄດ້ຕົກລົງເປັນເອກະພາບໃນການຈັດຕັ້ງປະຕິບັດວຽກງານ ຕາມທິດທາງແຜນການ ສູ້ຊົນທີ່ໄດ້ກໍານົດໄວ້ໃນປີ 2023. ຈາກນັ້ນສະມາຊິກກໍາມະບານກໍໄດ້ຜ່ານບົດສໍາຫຼວດຕົນເອງ ແລະ ໄດ້ລົງຄະແນນສຽງປິດລັບ. ເຊີ່ງພາຍໃນ ໜ່ວຍມີສະມາຊິກທັງໝົດ 20 ສະຫາຍ, ຍິງ 8 ສະຫາຍ, ໃນນັ້ນມີໜ້າປະເມີນຕົວຈິງແມ່ນ 16 ສະຫາຍ, ຍິງ 7 ສະຫາຍ, 4 ສະຫາຍບໍ່ໄດ້ເຂົ້າຮ່ວມປະເມີນ. ຜ່ານການປະເມີນຕົວຈິງແມ່ນໄດ້ດີເລີດ 16 ສະຫາຍ, ຍິງ 7 ສະຫາຍ
ໃນໂອກາດດັ່ງກ່າວ ສະຫາຍ ຕົ່ງ ລີເຕັ່ງ ກຳມະການພັກແຂວງ, ເລຂາໜ່ວຍພັກ, ຫົວໜ້າຄະນະໂຄສະນາອົບຮົມແຂວງ ໄດ້ໃຫ້ກຽດໂອ້ລົມຕໍ່ກອງປະຊຸມຄັ້ງນີ້ ເຊິ່ງກ່ອນອື່ນ ສະຫາຍ ໄດ້ຍ້ອງຍໍ ຊົມເຊີຍ ຕໍ່ຜົນງານໃນການຈັດຕັ້ງປະຕິບັດຂະບວນການ 5 ເປັນເຈົ້າໃນໄລຍະ 1 ປີຜ່ານມາ ແລະ ເໜັ້ນໜັກໃຫ້ສືບຕໍ່ ຮັກສາ ມູນເຊື້ອ ຄວາມສາມັກຄີ ອັນດີງາມດັ່ງກ່າວໃນສົກປີຕໍ່ໆ, ພ້ອມນັ້ນ ໃຫ້ສືບຕໍ່ເອົາໃຈໃສ່ສຶກສາອົບຮົມວຽກງານ ການເມືອງ - ແນວຄິດ ໃຫ້ແກ່ຖັນແຖວສະມາຊິກກໍາມະບານ, ເຂົ້າຮ່ວມຂະບວນການ ແລະ ຈັດຕັ້ງປະຕິບັດວຽກງານຕ່າງໆເປັນຕົ້ນວຽກງານວິຊາສະເພາະ, ວຽກງານທີ່ກ່ຽວພັນກັບຂໍ້ແຂ່ງຂັນ 5 ເປັນເຈົ້າຂອງກໍາມະບານຈັດຕັ້ງ ປະຕິບັດໃຫ້ມີຜົນສໍາເລັດ ແລະ ພ້ອມກັນແຂ່ງຂັນກັນ ຈັດຕັ້ງປະຕິບັດຕາມເນື້ອໃນຂໍ້ແຂ່ງ ຂັນ 5 ເປັນເຈົ້າໃຫ້ປະກົດຜົນເປັນຈິງ ເພື່ອພັດທະນາວຽກງານກຳມະບານໃຫ້ດີຂື້ນເລື່ອຍໆ.
ໃນຕອນເຊົ້າຂອງວັນທີ່ 16 ກັນຍາ 2022 ຄະນະໂຄສະນາອົບຮົມແຂວງຫົວພັນ ຈັດພິທີເຊື່ອມຊືມເອກະສານກ່ຽວກັບການປະເມີນລັດຖະກອນ ແລະ ການກໍ່ສ້າງໜ່ວຍພັກປອດໃສ, ເຂັ້ມແຂວງ, ໜັກແໜ້ນ, ພາຍໃຕ້ການເປັນປະທານຂອງ ສະຫາຍ ນາງ ຄອນສີ ອິນທະວີ , ຮອງເລຂາໜ່ວຍພັກ, ຮອງຫົວໜ້າໂຄສະນາອົບຮົມແຂວງ ແລະ ມີພະນັກງານ-ສະມາຊີກພັກພາຍໃນຄະນະໂຄສະນາອົບຮົມແຂວງເຂົ້າຮ່ວມທັງໝົດ 15 ສະຫາຍ, ຍິງ 6 ສະຫາຍ.
ໃນກອງປະຊຸມໄດ້ເຊື່ອມຊືມເອກະສານສຳຄັນດັ່ງກ່າວນີ້: ຄຳສັ່ງຂອງກົມການເມືອງສູນກາງພັກ ເລກທີ 01/ ກມສພ, ລົງວັນທີ່ 03 ມັງກອນ 2018 ວ່າດ້ວຍການເພີ່ມທະວີການກໍ່ສ້າງໜ່ວຍພັກ ປອດໃສ ເຂັ້ມແຂງ ໜັ້ນແໜ້ນ, ຄຳແນະນຳຂອງຄະນະຈັດຕັ້ງສູນກາງພັກ ສະບັບເລກທີ 291/ຄຈສພ ກ່ຽວກັບການຈັດຕັ້ງປະຕິບັດຄຳສັ່ງຂອງກົມການເມືອງສູນກາງພັກ ວ່າດ້ວຍການເພີ່ມທະວີການກໍ່ສ້າງ ໜ່ວຍພັກ ປອດໃສ ເຂັ້ມແຂງ ໜັກແໜ້ນ, ດຳລັດຂອງລັດຖະບານ ເລກທີ່ 300/ລບ, ລົງວັນທີ່ 13 ກັນຍາ 2017 ວ່າດ້ວຍການປະເມີນຜົນການປະຕິບັດວຽກງານຂອງພະນັກງານ ລັດຖະກອນ, ຄຳແນະນຳຂອງກະຊວງພາຍໃນ ເລກທີ 06/ພນ ລົງວັນທີ່ 02 ພຶດສະພາ 2018 ວ່າດ້ວຍການປະເມີນ ຜົນການປະຕິບັດວຽກງານຂອງພະນັກງານ - ລັດຖະກອນ.
ຜ່ານການເຊື່ອມຊືມເອກະສານດັ່ງກ່າວໄດ້ເຮັດໃຫ້ ສະມາຊີກພັກ, ພະນັກງານທັງໝົດມີຄວາມຮັບຮູ້ເຂົ້າໃຈ, ຄວາມໝາຍ, ຄວາມສຳຄັນ, ເນື້ອໃນເອກະສານ ເພື່ອກະກຽມໃສ່ກອງປະຊຸມປະເມີນຜົນການຈັດຕັ້ງປະຕິບັດວຽກງານຂອງພະນັກງານ ລັດຖະກອນ ແລະ ປະເມີນຜົນໜ່ວຍພັກ, ສະມາຊີກພັກ ປອດໃສ, ເຂັ້ມແຂງ, ໜັກແໜ້ນ ປະຈຳປີ 2022, ເພື່ອສືບຕໍ່ເສີມຂະຫຍາຍມູນເຊື້ອອັນດີງາມຜົນງານທີ່ໂດດເດັ່ນ ແນໃສ່ເຊີດຊູບົດບາດຄວາມສາມາດນຳພາຂອງໜ່ວຍພັກ ແລະ ຍົກສູງຄວາມເປັນແບບຢ່າງນຳໜ້າຂອງຖັນແຖວສະມາຊິກພັກ ຮັບປະກັນໃຫ້ພັກເຮົາມີຄວາມປອດໃສເຂັ້ງແຂງ, ໜັກແໜ້ນ, ຍົກສູງຄຸນນະພາບຂອງໜ່ວຍພັກ ແລະ ສະມາຊິກພັກ ໃຫ້ມີການຫັນປ່ຽນຢ່າງຕັ້ງໜ້າດ້ວຍບາດກ້າວບຸກທະລຸ ສາມາດເປັນແກນນຳທີ່ເຂັ້ມແຂງໃນລະບົບການເມືອງຢູ່ຮາກຖານ ແລະ ຮັບປະກັນເຮັດໃຫ້ການນຳພາຂອງພັກຕອບສະໜອງໄດ້ຄວາມເລັ່ງທວງຂອງການພັດທະນາປະເທດຊາດໃນເງຶ່ອນໄຂ ແລະ ສະພາບແວດລ້ອມໃໝ່ ໃຫ້ມີຄວາມສາມາດນຳພາຈັດຕັ້ງປະຕິບັດໜ້າທີ່ການເມືອງຂອງພັກ ແລະ ແຜນພັດທະນາເສດຖະກິດ - ສັງຄົມຂອງລັດວາງອອກແຕ່ລະໄລຍະໃຫ້ປະກົດຜົນເປັນຈິງ.
ໃນຕອນເຊົ້າ ວັນທີ 15 ຕຸລາ 2022 ນີ້, ໜ່ວຍຊາວໜຸ່ມຄະນະໂຄສະນາອົບຮົມແຂວງຫົວພັນ ໄດ້ສໍາເລັດກອງປະຊຸມປະເມີນຜົນເນື້ອໃນຂໍ້ແຂ່ງຂັນ 4 ບຸກ ຄັ້ງທີ II ປະຈໍາປີ 2022. ກອງປະຊຸມໄດ້ດໍາເນີນມາເປັນເວລາ 1 ຕອນ ຢູ່ທີ່ຫ້ອງປະຊຸມນ້ອຍຊັ້ນ 4 ຕືກຫ້ອງວ່າການປົກຄອງແຂວງຫົວພັນ (ຫຼັງເກົ່າ), ພາຍໃຕ້ການເປັນປະທານຂອງສະຫາຍ ນາງ ອິງທອງ ກົມແພງມີ ເລຂາໜ່ວຍຊາວໜຸ່ມ ຄະນະໂຄສະນາອົບຮົມແຂວງ, ເປັນກຽດເຂົ້າຮ່ວມໂດຍ ສະຫາຍ ພົມມາ ຮຸ່ງນະຄອນ ຄະນະປະຈໍາ, ຄະນະບໍລິຫານງານຊາວໝຸ່ມ ແຂວງຫົວພັນ ແລະ ສະຫາຍ ສຸກເສີ່ມ ຢາງຈາງ, ຄະນະໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ ແລະ ພ້ອມດ້ວຍ ຜູ້ຕ່າງໜ້າ ຈາກ ຄະນະບໍລິຫານງານຊາວໜຸ່ມແຂວງ, ຄະນະຈັດຕັ້ງແຂວງ, ພະແນກການຕ່າງປະເທດ, ພະແນກພາຍໃນແຂວງ, ມີຜູ້ຕ່າງໜ້າຈາກອົງການຈັດຕັ້ງມະຫາຊົນ ແລະ ສະມາຊິກຊາວໜຸ່ມພາຍໃນໜ່ວຍເຂົ້າຮ່ວມທັງໝົດ 12 ສະຫາຍ, ຍິງ 6 ສະຫາຍ.
ກ່ອນອື່ນກອງປະຊຸມໄດ້ຮັບຟັງການຜ່ານ ມະຕິຕົກລົງແຕ່ງຕັ້ງຄະນະຮັບຜິດຊອບ ໃນການກະກຽມເປິດກອງປະຊຸມ 4 ບຸກຂອງຄະນະພັກ, ຈາກນັ້ນ ສະຫາຍ ນາງ ອິງທອງ ກົມແພງມີ ເລຂາໜ່ວຍຊາວໜຸ່ມໄດ້ຂື້ນຜ່ານບົດສະຫຼຸບ ການຈັດຕັ້ງປະຕິບັດວຽກງານ 4 ບຸກຂອງໜ່ວຍຊາວໜຸ່ມ ປະຈຳປີ 2021 ເຊີ່ງມີທັງດ້ານດີ, ດ້ານອອ່ນ, ຂໍ້ຄົງຄ້າງ ແລະ ວາງທິດທາງແຜນປະຈຳປີ 2023 ກອງປະຊຸມຍັງໄດ້ພ້ອມກັນປະປອບຄໍາຄິດເຫັນໃສ່ບົດສະຫຼຸບໃຫ້ຈະແຈ້ງສົມບູນຂຶ້ນຕື່ມ ແລະ ໄດ້ຕົກລົງເປັນເອກະພາບໃນການຈັດຕັ້ງປະຕິບັດວຽກງານຕິດຕາມທິດທາງແຜນການສູ້ຊົນທີ່ໄດ້ກໍານົດໄວ້. ຈາກນັ້ນສະມາຊິກຊາວໜຸ່ມກໍ່ໄດ້ຜ່ານບົດສໍາຫຼວດຕົນເອງ ແລະ ໄດ້ລົງຄະແນນສຽງປິດລັບ. ເຊິ່ງພາຍໃນໜ່ວຍມີສະມາຊິກທັງໝົດ 7 ສະຫາຍ, ຍິງ 4 ສະຫາຍ, ໃນນັ້ນມີໜ້າປະເມີນຕົວຈິງແມ່ນ 6 ສະຫາຍ, ຍິງ 3 ສະຫາຍ ບໍ່ໄດ້ເຂົ້າຮ່ວມປະເມີນ 1 ສຍຫາຍ ເນື່ອງຈາກວ່າໄປຮຽນຕໍ່ໄລຍະຍາວ ແລະ ຜ່ານການປະເມີນຕົວຈິງແມ່ນໄດ້ດີ 6 ສະຫາຍ, ຍິງ 3 ສະຫາຍ ເທົ່າກັບ 100 %.
ຕອນທ້າຍຂອງກອງປະຊຸມ ສະຫາຍ ພົມມາ ຮຸ່ງນະຄອນ ຄະນະປະຈໍາ, ຄະນະບໍລິຫານງານຊາວໝຸ່ມແຂວງຫົວ ພັນໄດ້ມອບໃບຢັ້ງຢືນ 4 ບຸກ ປະຈໍາປີ 2022 ແລະ ໃບຍ້ອງຍໍຂໍ້ແຂ່ງຂັນ 4 ບຸກ 3 ປີຂອງຄະນະບໍລິຫານງານຊາວໜຸ່ມປະຕິວັດລາວ ພ້ອມທັງໄດ້ໃຫ້ກຽດໂອ້ລົມຕໍ່ກອງປະຊຸມຄັ້ງນີ້ ກ່ອນອື່ນເພີ່ນໄດ້ຍ້ອງຍໍຊົມເຊີຍຕໍ່ຜົນງານທີ່ໜ່ວຍຊາວໝຸ່ມຄະນະໂຄສະນາອົບຮົມແຂວງຫົວພັນ ຍາດມາໄດ້ໃນໄລຍະ 1 ປີຜ່ານມາ. ພ້ອມນັ້ນທ່ານໄດ້ຮຽກຮ້ອງໃຫ້ສະມາຊິກຊາວໜຸ່ມທຸກສະຫາຍຕ້ອງເປັນເຈົ້າການຢ່າງແທ້ຈິງ ແລະ ເອົາໃຈໃສ່ເຄື່ອນໄຫວຕາມພາລະບົດບາດຂອງສະມາຊິກຊາວໜຸ່ມປະຊາຊົນປະຕິວັດລາວໃຫ້ຖືກຕ້ອງ, ມີປະສິດທິຜົນຕາມເນື້ອໃນຂໍ້ແຂ່ງຂັນ 4 ບຸກ, ວຽກງານຕ່າງໆໃຫ້ໄດ້ດີຂຶ້ນເລື່ອຍໆໃນຕໍ່ໜ້າ, ສືບຕໍ່ຮັກສາມູນເຊື້ອມຊາວໜຸ່ມດີເດັ່ນໃຫ້ ຍືນຍົງຕະຫຼອດໄປ.
ມີ 13 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌